Espainiako futbol amerikar liga nazionala (LNFA)

**Futbol Amerikarreko Liga Nazionala** (LNFA) Espainiako futbol amerikarreko txapelketa nagusia da 1995tik, Espainiako Futbol Amerikar Federazioak antolatzen duena (FEFA).

Denboraldi bakoitzaren amaieran ondoen sailkatu diren taldeek Futbol Amerikarraren Europako Ligan edo EFAF Kopan parte hartzeko aukera dute, Futbol Amerikarraren Europako Federazioak ezarritako baremoaren arabera.

## Historia 
### Kataluniako Futbol Amerikar Liga 
Espainiako futbol amerikarrak Futbol Amerikarraren Liga Katalana (LCFA) izan zuen lehen liga ofizial gisa, Futbol Amerikarraren Federazio Katalanak antolatua, 1988-89 denboraldian ospatzen hasi zena.

### Superkopa 
1989ko apirilaren 2an hasi zen nazio mailako taldeak barne hartu zituen lehen lehiaketa, I. Superkopa, hau ere Kataluniako Amerikar Futbol Federazioak antolatua. Bertan, Mallorca Voltors eta Sants Broncos LCFAren I. edizioko lau taldeei batu zitzaizkien. II. edizioan, jada hamabost taldek parte hartu zuten, tartean Madrileko hiru taldek (Panterak, Hartzak eta Zezenak), eta Bartzelona Boxersek txapeldun titulua berritu zuen. 

1995etik aurrera, LNFA abian zela eta Espainiako Kopa agertu zenean, Superkopa katalan mailako lehiaketa bihurtu zen.
thumb|Badalona dracs LNFA

### Spain Football League 
1991n sortu zen lehen liga nazionala, Spain Football League (SFL) izenekoa, Unipublicek antolatua eta Antena 3k telebistatua, bederatzi talderekin lehian: Madrid Panteras, Madrid Osos, Barcelona Howlers, Vilafranca Eagles, Tarrasa Reds, Manresa Bagmonts, Madrid Toros, Cullera Giants eta Zaragoza Lions.

Lehen denboraldia 1991ko azaroaren 23tik 1992ko martxoaren 14ra bitartean jokatu zen, eta amaieran Barcelona Howlers izan zen txapeldun, Montjuïceko Estadio Olinpikoan jokatutako finalean Madrid Panterasi irabazita, 8500 ikusleren aurrean. Bederatzi talde horien artean jokatutako bigarren edizioan, Vilafranca Eagles izan zen irabazlea.

### American Football League 
Bere lehen bi denboraldien ondoren, 1991-92 eta 1992-93, American Football League (AFL) izena aldatu zuen bere hirugarren denboraldian, 1993-94, eta talde kopurua hamaikara handitu zuen. Valentzia Bats, Bilbao Steel Knights, Castelló Tifons eta Tarraco Imperials gehitu ziren, eta Tarrasa Reds eta Cullera Giants baja izan ziren. Bartzelona Howlers izan zen txapelduna.

## Futbol amerikar liga nazionala 
American Football League-ren 1994ko denboraldiaren amaieran, 1994ko udan, Futbol Amerikarraren Espainiako Elkartea (AEFA) sortu zen, egungo Futbol Amerikarraren Espainiako Federazioaren ernamuina, eta liga berri baten antolaketa bere gain hartu zuen, Futbol Amerikarraren Liga Nazionala (LNFA).

Liga hori 1995ean hasi zen jokatzen, Football Amerikarraren I. Liga Beefeater izenarekin, garai hartan Beefeater marka banatzen zuen Bodega Pedro Domecq, S.A. enpresak babestu zuelako. Izen komertzial hau lehen hiru denboraldietan mantendu zen, Domecqen babesleak iraun zuen bitartean. Lehen finala Madrid Panterasek irabazi zuen 1995eko maiatzaren 14an, Madrilgo Estadio Olinpikoan, eta bigarren edizioa 1996ko urtarrilaren 14an hasi zen, hamabi talderekin, eta Madrid Panterasek 1996ko ekainaren 8an berritu zuen txapeldun titulua, agertoki berean.

== Konfigurazioa

* Bilbao Steel Knight 1992an sortutako Euskal Herriko lehen futbol amerikar taldea izan zen. LNFAko Lehiaketa nazional eta lokaletan parte hartu zuten 90. hamarkadan
* Bilbao Cougars futbol amerikarra praktikatzen zuen taldea izan zen 1995tik 1999ra. Gaur egun, Madril, Bartzelona eta Valentzia zonaldetik kanpo, Espainiako kopa finala jokatu duen klub bakarra izaten jarraitzen du .
* Abanto Minero flag modalitatean hasi zen eta 2007an tackle-era pasatu ziren. LNFA-2ko 7x7 ligan jokatu zuten .
* Coyotes Santurtzi, futbol amerikarra eta flag footballa jokatzen duen taldea da, Santurtzin kokatuta dagoena. Gaur egun euskal talde aktibo dagoen bakarra da eta LNFA 2 jokatzen du. 2017an LNFAko Elitean jokatu zuen.

## Erreferentziak 
## Kanpo estekak 
*Webgunea
*FEFA